ชั่วนิรันดร์ (ภาพยนตร์)

ชั่วนิรันดร์ () เป็นภาพยนตร์ชีวิตอเมริกันในปี ค.ศ. 1953 กำกับโดย เฟรด ซินเนแมนน์ และเขียนบทโดย แดเนียล ทาราแดช สร้างจากนวนิยายในชื่อเดียวกันของเจมส์ โจนส์ มีเนื้อหาเกี่ยวกับความยากลำบากของทหารกองทัพบกสหรัฐในช่วงสงครามโลกครั้งที่ 2 ผ่านมุมมองของชายสามคน แสดงโดย เบิร์ต แลนแคสเตอร์, มอนต์กอเมอรี คลิฟต์ และแฟรงก์ ซินาตรา ซึ่งประจำการอยู่ที่หมู่เกาะฮาวายเป็นเวลานานหลายเดือน จนกระทั่งเกิดการโจมตีเพิร์ลฮาร์เบอร์ เดโบราห์ เคอร์ และ ดอนนา รีด แสดงเป็นผู้หญิงที่เกี่ยวพันกับชีวิตของพวกเขา ร่วมด้วยเออร์เนสต์ บอร์กไนน์, ฟิลิป โอเบอร์, แจ็ก วาร์เดน, มิกกีย์ ชอกห์เนสซี, โกลด เอคินส์ และจอร์จ รีฟส์ แสดงในบทบาทสนับสนุน

ภาพยนตร์ได้รับรางวัลออสการ์รวม 8 สาขา จากการเสนอชื่อ 13 รางวัล รวมถึงในสาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม (เฟรด ซินเนแมนน์), บทภาพยนตร์ดัดแปลงยอดเยี่ยม, นักแสดงสมทบชายยอดเยี่ยม (แฟรงก์ ซินาตรา) และนักแสดงสมทบหญิงยอดเยี่ยม (ดอนนา รีด) ชื่อของภาพยนตร์เรื่องนี้มาจากบทกวีของรัดยาร์ด คิปลิงในปี ค.ศ. 1892 ที่ชื่อ "เจนเทลเมน-เรนเคอส์" เกี่ยวกับทหารของจักรวรรดิบริติชที่ "หลงทาง" และถูก "คำสาปชั่วกาลปาวสาน"

ในปี ค.ศ. 2002 ชั่วนิรันดร์ ได้รับการบรรจุชื่อเป็นภาพยนตร์ที่ต้องอนุรักษ์ในหอจดทะเบียนภาพยนตร์แห่งชาติโดยหอสมุดรัฐสภา  เนื่องจาก "มีความสำคัญทางวัฒนธรรม ประวัติศาสตร์ และคุณค่าความงาม"

อ้างอิง

แหล่งข้อมูลอื่น




 ชั่วนิรันดร์ ในการจัดทำรายการสถาบันภาพยนตร์อเมริกัน

 ชั่วนิรันดร์ ที่ประวัติศาสตร์เสมือน

หมวดหมู่:ภาพยนตร์ที่ออกฉายในปี พ.ศ. 2496
หมวดหมู่:ภาพยนตร์อเมริกัน
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ที่มีฉากในรัฐฮาวาย
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ภาพยนตร์ที่มีเนื้อหาเกี่ยวกับการโจมตีเพิร์ลฮาร์เบอร์
หมวดหมู่:ภาพยนตร์เกี่ยวกับกองทัพบกสหรัฐ